Tsawa ta kashe shanu 23 a jihar Ekiti ▷ Legit.ng
Tsawa ta kashe shanu 23 a jihar Ekiti
16 days ago 1453 views by Sani Hamza Funtua
- Bayan tafka ruwa kamar da bakin kwarya, tsawa ta kashe shanu 23 a jihar Ekiti
- Abdullahi Kadiri ya ce ya isa gonar bayan awanni 6 da dauke ruwan ya taras da gawarwakin shanun ba tare da wani rauni a jikinsu ba
- Shugaban yankin, Chief Joseph ya roki masu hannu-da-shuni a yankin da su taffawa Kadiri don farfado da kasuwancinsa
Tsananin rugudin aradu da walkiya mai tsanani ta haddasa tsawa mai karfi a ranar Talata, wanda ta sauka a cikin gungun wasu shanu a Okeowa Eluju, wata gona da ke garin Iloro-Ekiti, karamar hukumar Ijero da ke jihar Ekiti, tare da kashe shanu 23.
Tsawar wacce ta biyo bayan wani ruwa da aka tafka kamar da bakin kwarya a yankin, ya jawo jama'a shiga yanayin tsoro-tsoro da dimaucewa. Wani makiyayi, Abdullahi Kadiri, ya bayyana wannan iftila'i a matsayin bakon al'amari a garesu.
Da ya ke labartawa manema labarai yadda al'amarin ya faru, Abdullahi ya ce, "Na isa gonar da misalin awanni 6 bayan daukewar ruwan da aka tafka kamar da bakin kwarya a ranar Litin, sai na taras da shanu 23 a kwance sun mutu."
KARANTA WANNAN: Babbar magana: Buhari ya lalata Nigeria fiye da tunanin mutane - Gwamna Fayose
Ya ce: "Duk da cewar sun mutu, amma babu wata alama ta cewar sunji raunuka a jikinsu. Ina da yakinin cewa wannan iftila'i ne daga Allah, tunda na san cewa bana gaba ko fada da kowa balle na yi zaton wani ne ya aikata hakan a gare ni."
Kadiri wanda ya bayyana cewa shi dan gado ne a harkar kiwon dabbobi, ya kuma ce bai taba fuskantr irin wannan iftila'in ba tsawon shekaru 35 da ya kwashe yana harkar.
Shugaban garin, Chief Joseph Alofe ya bayyana Kadiri a matsayin mutum mai dattako da son zaman lafiya musamman a harkar kasuwancinsa ta kiwon dabbobi da sayar da su.
Chief Joseph ya kuma bayyana wannan iftila'in a matsayin bakon abu a garesu, tare da yin kira ga masu hannu-da-shuni da ke a yankin, da su tallafawa makiyayain don farfado da kasuwancin sa.
Latest hairstyles Lil Kesh biography Richest pastor in Nigeria Adekunle Gold Bidemi Kosoko
Zaben jihar Legas: Yadda ganawa ta Shugaba Buhari ta kasance - Oshiomhole